Rijeka, 26. kolovoza 2020.g.

**POZIV NA KONFERENCIJU ZA MEDIJE**

**NAJAVA OTVORENJA IZLOŽBE *FIUME FANTASTIKA: FENOMENI GRADA* U EXPORTU NA DELTI**

**U četvrtak, 27. kolovoza 2020.g. u 11 sati u Exportu na Delti** (u prizemlju, od recepcije lijevo) **bit će održana konferencija za medije na kojoj će biti najavljeno otvorenje izložbe *Fiume Fantastika: Fenomeni grada*.   
Nakon konferencije za medije, koja će trajati 20-ak minuta, predstavnici medija moći će, uz vodstvo, obići izložbu *Fiume Fantastika: Fenomeni grada*. Obilazak će završiti do 12 sati.**

**Na konferenciji za medije govorit će:**

* **Vojko Obersnel**, gradonačelnik Rijeke
* **Irena Kregar Šegota**, direktorica RIJEKE 2020
* **Vedran Mimica**, Sveučilište u Rijeci, predstojnik DeltaLaba
* **Idis Turato**, kustos programa Slatko i slano Rijeke 2020 – Europske prijestolnice kulture

**U Exportu na Delti ovog se petka, 28. kolovoza 2020.g. u 19.30 sati otvara velika izložba o Rijeci, postavljena u 10 paviljona od kojih svaki donosi po jedan specifični riječki fenomen.**

Dugo stvarana, zasnovana na najnovijim istraživanjima **DeltaLaba - Centra za urbanu tranziciju, arhitekturu i urbanizam pri Sveučilištu u Rijeci**, izložba *Fiume Fantastika: Fenomeni grada* donosi priču o Rijeci koja je u proteklih 150 godina svoje urbane povijesti doživjela radikalan rast i postala globalno prometno i industrijsko središte.

Ova je izložba središnji događaj programskog pravca Slatko i slano, projekta Europske prijestolnice kulture i ostaje otvorena do kraja studenog 2020.

Izložba *Fiume fantastika: Fenomeni grada* postavljena je u deset paviljona: **Granice**, **Luka i željeznica**, **Mreže**, **Kino: “Stižu ljudi!”**, **Grad**, **Palača**, **Zajedničko tlo**, **Dokolica**, **Spomenici** i **Fantastične zone**.

Unaprijed zahvaljujem na dolasku.

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42